Document ID: 31999D0572

31999D0572
L 217/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 август 1999 година
за вземането на мерки, предложени във връзка с антидъмпинговите действия по отношение на вноса на стоманени въжета и кабели от Китайската народна република, Унгария, Индия, Република Корея, Мексико, Полша, Южна Африка и Украйна
(нотифицирано под номер C(1999) 2701)
(1999/572/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1), изменен с Регламент (EО) № 905/98 (2), и по-специално член 8, параграф 1 от него,
след консултации с Консултативния комитет,
като има предвид, че:
(1)
С Регламент (EО) № 362/99 (3), Комисията наложи предварителни антидъмпингови мита върху вноса в Общността на стоманени въжета и кабели, произхождащи от Китайската народна република, Унгария, Индия, Мексико, Полша, Южна Африка и Украйна и прие ценовите мерки, предлагани от някои производители износители в Полша и Унгария.
(2)
След приемането на предварителните антидъмпингови мерки съгласно член 8, параграф 6 от Регламент (EО) № 384/96 (наричан по-долу „основен регламент“), Комисията продължи да разследва дъмпинга, вредите и интереса на Общността. Окончателните резултати и заключения от разследването са изложени в Регламент (EО) № 1796/1999 на Съвета от 12 август 1999 г. относно налагане на окончателно антидъмпингово, наложено върху внос на стоманени въжета и кабели, произведени в Китайската народна република, Унгария, Индия, Мексико, Полша, Южна Африка и Украйна, прекратяване на антидъмпинговата процедура по отношение на вносни стоки с произход в Република Корея (4).
(3)
Разследването потвърди предварителните резултати от ощетяващия дъмпинг, свързан с внос, произхождащ от Китайската народна република, Унгария, Индия, Мексико, Полша, Южна Африка и Украйна.
(4)
След приемането на предварителни антидъмпингови мерки, един производител износител от Индия, производителите износители от Мексико и Южна Африка и производителят износител от Украйна, съвместно с украинските органи на властта, също предложиха ценови мерки съгласно член 8, параграф 1 от основния регламент.
(5)
Условията на предвидените там мерки, по-специално, минималните цени за продажба на продукти, изнесени в Общността, гарантират елиминирането на ощетяващия ефект на дъмпинга, съгласно установеното в рамките на настоящите антидъмпингови действия.
(6)
Освен това, тъй като производителите износители и украинските органи на властта се задължиха да представят на Комисията подробна и редовна информация за продажбите и да не сключват преки или непреки компенсаторни споразумения със своите клиенти в Общността, беше направено заключението, че спазването на мерките може да се следи ефикасно от Комисията.
(7)
Относно мерките, предложени от украинския производител износител, системата за лицензи за експорт, която ще бъде въведена от украинското правителство, която ще действа по време на мерките, ще гарантира целият износ в ЕС, обхванат от мерките, да бъде в съгласие с клаузите, съдържащи се в тях.
(8)
С оглед на горепосоченото, мерките, предложени от един производител износител от Индия, от производителите износители в Мексико и Южна Африка, както и от производителя износител от Украйна, се смятат за приемливи и следователно, разследването може да бъде прекратено по отношение на замесените производители износители.
(9)
В случай на нарушение или оттегляне на мерките, може да бъде наложено окончателно антидъмпингово мито съгласно член 8, параграфи 9 и 10 от основния регламент,
ПРИЕ НАСТОЯЩОТО РЕШЕНИЕ:
Член 1
1. Приема мерките, предложени от посочените по-горе производители в рамката на антидъмпинговите действия относно вноса на железни въжета и кабели, произхождащи от Китайската народна република, Унгария, Индия, Мексико, Полша, Южна Африка и Украйна.
Страна
Производител
Допълнителен код по ТАРИК
Мексико
Aceros Camesa SA
Margarita Maza de Juárez No. 154
Co. Nueva Ind.
Vallejo México D.F. C.P. 07700
México
A022
Южна Африка
Haggie
Lower Germinston Road
Jupiter
PO box 40072
Cleveland
South Africa
A023
Индия
Usha Martin Industries & Usha Beltron Ltd. Shakespeare Sarani,
Calcutta-700 071India
A024
Украйна
Joint Stock Company,
Silur
343700 Khartsyzsk,
Donetsk Region,
Ukraine
A025
2. Прекратява разследването във връзка с антидъмпинговите действия, посочени в параграф 1, по отношение на страните, посочени в този параграф.
Съставено в Брюксел на 13 август 1999 година.

Labels: 1
3
4
5